सामग्री: अभी इस मुद्दे पर अटकलबाज़ी करने का कोई फ़ायदा नहीं कि आईसीसी में मुख्य सलाहकार का पद मिलने के बाद आईएस बिंद्रा की भूमिका क्या
                  होगी. 
               

हालाँकि कई लोग तो ये मानते हैं मुख्य कार्यकारी अधिकारी के पद पर उनके नाम की सहमति ना होने के कारण आईसीसी ने भारतीय क्रिकेट
                  बोर्ड को संतुष्ट करने के लिए यह टुकड़ा उनके आगे डाल दिया है.
               


वैसे अभी से इस पर अटकलबाज़ी करने का कोई मतलब नहीं. पहले इंतज़ार कीजिए...फिर कुछ कहिए.
               

हॉकी की बात करें तो ये बात किसी को भूली नहीं है कि केपीएस गिल साहब ने अपने त्यागपत्र की मांग ठुकरा दी थी और अंतरराष्ट्रीय
                  हॉकी फ़ेडरेशन पर आरोप लगाया था कि नियम बदलने के कारण भारत ओलंपिक के लिए क्वालीफ़ाई नहीं कर पाया था.
               

अब वही गिल साहब पुराने खिलाड़ियों, अधिकारियों, खेल मंत्रालय के आकाओं और फ़ेडरेशन के तकनीकी सलाहकार रिक चार्ल्सवर्थ से भी मिल
                  रहे हैं ताकि भारत को फिर से विश्व चैम्पियन बनाया जा सके.
               

लोकतंत्रवादी

वाह गिल साहब, बड़े नेक विचार हैं आपके. हम हमेशा से जानते थे कि वे बड़े दिल वाले व्यक्ति हैं. ऐसा एक महान लोकतंत्रवादी ही कर
                  सकता है कि जो उस पर देश की हॉकी को नष्ट करने का आरोप लगाने वालों को बुलाता है और उनकी बातें भी सुनता है.
               




छाती पीटने वाले पेशेवर लोगों और अज्ञानी मीडिया को अब एक नए ब्लूप्रिंट के बारे में बताया जाएगा जिसके आधार पर भारतीय हॉकी को
                  पटरी पर लाया जा सकेगा.
               

ये गिल साहब की महानता भी दर्शाती है जो अपने फ़ेडरेशन और अपनी टीम को छोड़ना नहीं चाहते जिसके भविष्य के बारे में कोई उम्मीद
                  नहीं दिखती.
               

कोई भी स्वार्थी व्यक्ति 14 साल तक कोशिश करने के बाद शायद अपना पद छोड़ ही देता लेकिन गिल साहब कभी नहीं ऐसा करेंगे. पूरे देश
                  को उन्हें शुभकामना देनी चाहिए और उम्मीद करनी चाहिए कि अगले 14 साल में शायद हम फिर से ओलंपिक के लिए क्वालीफ़ाई कर ही जाए.
               

जो लोग गिल महोदय को अच्छी तरह जानते हैं, वो ये भी बताते हैं कि वे अपने समर्थक सेक्रेटरी ज्योतिकुमारन को भी नहीं छोड़ सकते.
                  दुनिया भले ही ज्योतिकुमारन...\nपिछली सामग्री को संक्षेप में निम्नानुसार किया जा सकता है:
अंतरराष्ट्रीय क्रिकेट परिषद (आईसीसी) की हाल की घोषणाएँ आपको भ्रमित ज़्यादा करती हैं कि वाक़ई क्रिकेट किस दिशा में जा रहा है,
                     लेकिन फ़िलहाल अपना ध्यान पर राष्ट्रीय खेल माफ़ कीजिएगा 'राष्ट्रीय शर्म' पर ही केंद्रित करते हैं.